Αθήνα, 17 Ιανουαρίου 2014

**ΕΤΑΙΡΙΚΗ ΑΝΑΚΟΙΝΩΣΗ**

Ανακοινώνεται ότι σε εκτέλεση της υπ’ αριθμόν 18275/2014 απόφασης του Διοικητικού Συμβουλίου της ΕΥΔΑΠ Α.Ε., με την οποία τροποποιήθηκε η υπ’ αριθμόν 18237/2013 απόφασή του, καταργήθηκε το από 16/12/2013, Ιδιωτικό Συμφωνητικό Συμβιβασμού, το οποίο ουδέποτε ίσχυσε (βλ. την από 17/12/2013 προηγ. Ανακοίνωση της εταιρείας) και υπεγράφη το από 16/01/2014 νέο Ιδιωτικό Συμφωνητικό Συμβιβασμού, σύμφωνα με το οποίο, οι από πολλών ετών κατηγορίες αγωγών εργαζομένων και συνταξιούχων –περί τις 2.500 υποθέσεις- για τις οποίες έχουν εκδοθεί ευνοϊκές υπέρ αυτών αποφάσεις των δικαστηρίων, πολλές από τις οποίες έχουν καταστεί τελεσίδικες και αμετάκλητες, συνολικού ύψους 134 εκατ. Ευρώ, συμβιβάστηκαν τελικώς στο ποσό των 64 εκατ. Ευρώ. Η συμφωνία αυτή δεν αναμένεται να έχει ουσιώδη επίδραση στην καθαρή θέση και στα ετήσια αποτελέσματα της εταιρείας, καθότι θα χρησιμοποιηθούν κατά την υλοποίηση της επαρκείς προβλέψεις που έχουν ήδη σχηματισθεί προς το σκοπό αυτό μέχρι την 31/12/2013.